CELEX: 62006CA0360
Language: sk
Date: 2008-10-02 00:00:00
Title: Vec C-360/06: Rozsudok Súdneho dvora (druhá komora) z  2. októbra 2008 (návrh na začatie prejudiciálneho konania, ktorý podal Finanzgericht Hamburg – Nemecko) – Heinrich Bauer Verlag BeteiligungsGmbH/Finanzamt für Großunternehmen in Hamburg (Sloboda usadiť sa — Daňová právna úprava — Daň z príjmov právnických osôb — Oceňovanie nekótovaných podielov v kapitálových spoločnostiach)

22.11.2008   
            
            
               SK
            
            
               Úradný vestník Európskej únie
            
            
               C 301/5
            
         Rozsudok Súdneho dvora (druhá komora) z 2. októbra 2008 (návrh na začatie prejudiciálneho konania, ktorý podal Finanzgericht Hamburg – Nemecko) – Heinrich Bauer Verlag BeteiligungsGmbH/Finanzamt für Großunternehmen in Hamburg
   (Vec C-360/06) (1)
   
   (Sloboda usadiť sa - Daňová právna úprava - Daň z príjmov právnických osôb - Oceňovanie nekótovaných podielov v kapitálových spoločnostiach)
   (2008/C 301/09)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom
   
      Žalobkyňa: Heinrich Bauer Verlag BeteiligungsGmbH
   
      Žalovaný: Finanzamt für Großunternehmen in Hamburg
   
      Za účasti: Heinrich Bauer Verlag KG
   Predmet veci
   Návrh na začatie prejudiciálneho konania – Finanzgericht Hamburg – Výklad článku 52 Zmluvy ES (zmenený, teraz článok 43 ES) a článku 58 Zmluvy ES (teraz článok 48 ES) – Oceňovanie nekótovaných podielov v kapitálových spoločnostiach – Rozdiel v oceňovaní medzi účasťou na tuzemskej osobnej spoločnosti a účasťou na osobnej spoločnosti usadenej v inom členskom štáte
   Výrok rozsudku
   Pokiaľ neexistuje platné odôvodnenie, článok 52 Zmluvy EHS (zmenený na článok 52 Zmluvy ES, ďalej zmenený, teraz článok 43 ES) a článok 58 Zmluvy EHS (zmenený na článok 58 Zmluvy ES, ďalej zmenený, teraz článok 48 ES) bránia uplatňovaniu daňových právnych predpisov členského štátu, ktoré v rámci oceňovania nekótovaných podielov kapitálovej spoločnosti za okolností akými sú okolnosti vo veci samej majú za účinok priznanie vyššej hodnoty účasti tejto spoločnosti na základnom imaní osobnej spoločnosti usadenej v inom členskom štáte ako jej účasti na osobnej spoločnosti usadenej v dotknutom členskom štáte, to však za podmienky, že uvedená účasť jej umožňuje vykonávať určitý vplyv na rozhodnutia osobnej spoločnosti usadenej v inom členskom štáte a umožňuje jej rozhodovať o jej činnosti.
   
      (1)  Ú. v. EÚ C 310, 16.12.2006.